L 123/2
SL
Uradni list Evropske unije
8.5.2023
(3)
Svinčevi stabilizatorji povečujejo termično stabilnost PVC med sestavo PVC in proizvodnjo izdelkov.
PVC zaščitijo tudi pred fotorazgradnjo.
Industrija v Uniji je prostovoljno postopno opustila uporabo svinčevih stabilizatorjev med sestavo PVC in v izdelkih iz PVC ter je poročala, da je bil ta proces uspešno zaključen leta 2015 (5).
Izdelki iz PVC, ki vsebujejo svinec, zlasti gradbeni izdelki, imajo dolgo življenjsko dobo, uporabljajo se za obdobja, ki presegajo več desetletij, nato pa z odlaganjem postanejo odpadki in se jih lahko reciklira, pri čemer se svinec lahko ponovno uvede v izdelke prek predelanega PVC.
Dokumentacija iz Priloge XV je pokazala, da je 90 % ocenjenih skupnih emisij svinca iz izdelkov iz PVC v Uniji v letu 2016 mogoče pripisati uvoženim izdelkom iz PVC, saj se svinčevi stabilizatorji v Uniji postopoma opuščajo.
(4)
Za lažje izvrševanje predlagane omejitve je primerno omejiti vsako prisotnost svinca v PVC, ne glede na njegovo predvideno funkcijo.
(5)
Odbor Agencije za oceno tveganja (v nadaljnjem besedilu: odbor RAC) je 5. decembra 2017 sprejel mnenje (6), v katerem je sklenil, da je omejitev, ki jo predlaga Agencija, najprimernejši ukrep na ravni Unije za zmanjšanje ugotovljenih tveganj, ki jih predstavljajo svinčeve spojine, prisotne kot stabilizatorji v izdelkih iz PVC, z vidika učinkovitosti pri zmanjševanju navedenih tveganj, praktičnosti in možnosti nadzora.
(6)
RAC je predlagal prepoved uporabe kakršne koli koncentracije svinca v izdelkih iz PVC.
Prav tako se je strinjal z Agencijo, da je treba določiti odstopanje za izdelke iz PVC, ki vsebujejo predelani PVC.
Vseeno pa je predlagal, da bi bilo treba za nekatere izdelke iz PVC, ki vsebujejo predelan trd in prožen PVC, določiti višje mejne vrednosti vsebnosti svinca, in sicer na 2 mas.
% oziroma 1 mas. %.
Pri tem je upošteval oceno, da bi alternativa recikliranju takih izdelkov, tj. odstranjevanje odpadkov iz PVC z njihovim odlaganjem in sežiganjem, povečala emisije v okolje in ne bi zmanjšala tveganja.
Pri različnih predlaganih mejnih vrednostih je upoštevana ocenjena povprečna vsebnost svinca v odpadnem trdem in prožnem PVC v letu 2013, pričakovani učinek na obseg recikliranja in dejstvo, da se iz prožnega PVC sprosti več svinca kot iz trdega PVC.
Ustrezno se je upoštevalo dejstvo, da imajo nekateri izdelki visoko vsebnost predelanega PVC, ki lahko v končnem izdelku dosežejo 100 mas.
% PVC.
(7)
Odbor Agencije za socialno-ekonomsko analizo (v nadaljnjem besedilu: SEAC) je 15. marca 2018 sprejel končno mnenje (7), v katerem je sklenil, da je omejitev, ki jo je predlagala Agencija, kakor sta jo spremenila odbora RAC in SEAC, najprimernejši ukrep na ravni Unije za zmanjšanje ugotovljenih tveganj z vidika socialno-ekonomskih koristi in stroškov.
Do te ugotovitve je prišel prišel na podlagi najboljših razpoložljivih dokazov, pri čemer je upošteval lastnosti svinca kot strupene snovi brez mejnih vrednosti ter njegov vpliv na zdravje ljudi ter cenovno dostopnost, povezano s predlagano omejitvijo.
Menil je, da so v Uniji splošno dostopne ustrezne alternative, ki se že uporabljajo.
Preučil je tudi stroškovno učinkovitost omejitve.
Nazadnje je ugotovil, da bi celo omejeni vplivi na zdravje ljudi v smislu zmanjšanja inteligenčnega količnika zadostovali za upravičenje stroškov omejitve.
(8)
SEAC se je strinjal s predlogom v dokumentaciji iz Priloge XV, da se bo koncentracija svinca glede na predvidene spremembe v koncentraciji svinca v predelanem PVC do obdobja 2035–2040 dovolj zmanjšala, da bodo lahko izdelki PVC, ki vsebujejo predelani PVC, skladni s predlagano splošno mejno vrednostjo koncentracije svinca, tj. 0,1 %.
Zato bi se moralo odstopanje za nekatere izdelke iz PVC, ki vsebujejo predelani PVC, uporabljati 15 let od začetka veljavnosti omejitve.
Strinjal se je tudi, da bi bilo treba navedeno obdobje uporabe v 10 letih od začetka veljavnosti omejitve ponovno oceniti, da bi se upoštevala negotovost v zvezi s prihodnjimi trendi glede količine recikliranih odpadkov iz PVC in njihove vsebnosti svinca.
Komisija je v skladu s ciljem spodbujanja nestrupenih surovinskih ciklov ter ohranjanja visoke ravni varovanja zdravja ljudi in zaščite okolja iz akcijskega načrta EU 2015 za krožno gospodarstvo (8) menila, da bi bilo treba obdobje uporabe ponovno oceniti v sedmih letih in pol od začetka veljavnosti omejitve.
(5) VinylPlus progress report, 2017, str. 14 (Poročilo VinylPlus iz leta 2017); glej https://vinylplus.eu/uploads/downloads/VinylPlus_Pro gress_Report_2017.pdf.
(6) https://echa.europa.eu/documents/10162/86b00b9e-2852-d8d4-5fd7-be1e747ad7fa (7) https://echa.europa.eu/documents/10162/86b00b9e-2852-d8d4-5fd7-be1e747ad7fa (8) Sporočilo Komisije Evropskemu parlamentu, Svetu, Evropskemu ekonomsko-socialnemu odboru in Odboru regij, Zaprtje zanke – akcijski načrt EU za krožno gospodarstvo.
COM(2015) 0614 final.